
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 314 


15 Μαρτίου 2002 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Έγκριση ανάθεσης έργου για τον καθαρισμό των σχο¬ 
λείων. 1 

Έγκριση Προγράμματος Μεταπτυχιακών Σπουδών 
του Τμήματος Φιλοσοφίας - Παιδαγωγικής - Ψυχο¬ 
λογίας της Φιλοσοφικής Σχολής του Πανεπιστημί¬ 
ου Ιωαννίνων με τίτλο "στις Επιστήμες της Αγωγής" 2 


Μετατροπή θέσης κλάδου γιατρών ΕΣΥ, στο Γ. Ν. 

Ασκληπιείο Βούλας. 3 

Μετατροπή θέσεων κλάδου γιατρών ΕΣΥ στο Γ. Ν. 

Πτολεμαϊδας Μποδοσάκειο. 4 

Τροποποίηση του οργανισμού του Περιφερειακού Γε¬ 
νικού Νοσοκομείου Αθήνας «Ο ΕΥΑΓΓΕΛΙΣΜΟΣ».. 5 
Εφημερίες γιατρώντου Ν.Γ.Ν. - ΚΥ Νάξου και ΝΓΝ Σύ¬ 
ρου. 6 

Ανάθεση φιλοξενίας προσφύγων αιτούντων άσυλο αλ¬ 
λοδαπών. 7 

Απόκτηση Ελληνικής Ιθαγένειας της αλλοδαπού Νικο- 

λαϊδου Σοφίας του Χαράλαμπου. 8 

Απόκτηση Ελληνικής Ιθαγένειας της αλλοδαπού Νικο- 

λαϊδου Ελισάβετ του Ηλία. 9 

Συγκρότηση Περιφερειακής Επιτροπής Ισότητας Πε¬ 
ριφέρειας Δυτικής Μακεδονίας. 10 


ΑΠΟΦΑΣΕΙ Σ 

Αριθ. 23560/Δ4 (1) 

Έγκριση ανάθεσης έργου για τον καθαρισμό 
των σχολείων. 

ΟΙ ΥΠΟΥΡΓΟΙ ΟΙΚΟΝΟΜΙΚΩΝ - ΕΣΩΤΕΡΙΚΩΝ, 
ΔΗΜ. ΔΙΟΙΚ. & ΑΠΟΚΕΝΤΡΩΣΗΣ - 
ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις των παραγρ. 5 και 6 β) του άρθρου 113 
του Ν. 1892/90 (ΦΕΚΙΟΙ/Α’). 

2. Τις διατάξεις του άρθρου 6 του Ν.2527/97 (ΦΕΚ 
206/Α’). 

3. Τις διατάξεις του άρθρου 22 παρ. 3 του Ν.2362/95 
(ΦΕΚ 247/Α’) 


4. Τις διατάξεις του άρθρου 29Ατου Ν. 1558/85 (ΦΕΚ 
137 Α’) που προστέθηκε με το άρθρο 27 του Ν.2081/92 (Α’ 
154) και τροποποιήθηκε με την παρ. 2α του άρθρου 1 του 
Ν.2469/97 (ΦΕΚ38 Α’). 

5. Την αριθμ. 10/231/7246/5.7.2001 απόφαση της επι¬ 
τροπής του άρθρου 2 παραγρ. 1 της Π.Υ.Σ. 55/98 (άρθρο 
1 παραγρ. 51 του Ν.2412/96). 

6. Την αριθμ. 2/25961/0022/6.4.2000 κοινή απόφαση 
του Υφυπουργού Εθνικής Παιδείας και θρησκευμάτων και 
Οικονομικών «Καθορισμός αμοιβής καθαριστριών των 
σχολείων Πρωτοβάθμιας και Δευτεροβάθμιας Εκπαίδευ¬ 
σης με σύμβαση μίσθωσης έργου» (ΦΕΚ 553 Β’). 

7. Την αριθμ. 16/1998 γνωμοδότηση του Νομικού Συμ¬ 
βούλου του ΥΠΕΠΘ, καθώς επίσης και το έγγραφο του 
αριθ. 2482/29.9.2000. 

8. Την αριθ. ΔΙΔΚ/Φ1.2 /22875/31.10.2001 κοινή απόφα¬ 
ση του Πρωθυπουργού καιτου Υπουργού Εσωτερικών Δη¬ 
μόσιας Διοίκησης και Αποκέντρωσης, με την οποία καθο¬ 
ρίζονται οι αρμοδιότητες των Υφυπουργών Εσωτερικών, 
Δημόσιας Διοίκησης και Αποκέντρωσης (ΦΕΚ 1480 Β’). 

9. Την αριθ. 1100383/1330/Α0006/31.10.2001 απόφαση 
του Πρωθυπουργού καιτου Υπουργού Οικονομικών «Κα¬ 
θορισμός αρμοδιοτήτων των Υφυπουργών Οικονομικών» 
(ΦΕΚ1485Β’). 

10. Το γεγονός ότι από τις διατάξεις αυτές προκαλείται 
δαπάνη σε βάρος του προϋπολογισμού των οικείων ΟΤΑ 
Α’ βαθμού ύψους 4,4 δις, περίπου, για το τρέχον οικονο¬ 
μικό έτος και 6,5 δις για το έτος 2002, που θα αντιμετωπί¬ 
ζονται από τις πιστώσεις των Κ.Α. Π. (ΚΑΕ 3213) του πρώ¬ 
του εδαφίου της παραγράφου 6 β) του άρθρου 113 του Ν. 
1892/90, αποφασίζουμε: 

Εγκρίνουμε την ανάθεση έργου σε έντεκα χιλιάδες 
οκτακόσιες (11.800) καθαρίστριες για την κάλυψη των 
αναγκών καθαριότητας των σχολείων Πρωτοβάθμιας και 
Δευτεροβάθμιας Εκπαίδευσης για το διδακτικό έτος 
2001-2002 από 1.9.2001 έως 30.6.2002 δηλαδή για 10 μή¬ 
νες. 

Έργο των παραπάνω καθαριστριών είναι ο καθημερινός 
άψογος καθαρισμός των αιθουσών διδασκαλίας των σχο¬ 
λείων μετά των κοινοχρήστων χώρων. 

Η αμοιβή ορίζεται κατά αίθουσα για 10 μήνες και κατα¬ 
βάλλεται τμηματικά σε 10 ισόποσες δόσεις ανάλογα με 
τον αριθμό των αιθουσών, οι οποίες δεν μπορεί να είναι 
περισσότερες από 18 για κάθε καθαρίστρια. 

Τόπος εκτέλεσης του έργου είναι το σχολείο το οποίο 
αναφέρεται στη σχετική σύμβαση που υπογράφεται με¬ 
ταξύ του προϊσταμένου της Διεύθυνσης ή του Γραφείου 
εκπαίδευσης και της καθαρίστριας. 

Το έργο καθαρισμού των σχολείων εκτελείται από κα¬ 
θαρίστριες με μίσθωση έργου σύμφωνα μετηνπαράγρ. 5 
του άρθρου ΙΙΘτουΝ. 1892/90 και δεν ανάγεται στον κύ¬ 
κλο των καθηκόντων που ασκεί το μόνιμο ή το τακτικό 
προσωπικό του σχολείου. 

Ο προϊστάμενος του Γ ραφείου Εκπαίδευσης κατά την 
επιλογή λαμβάνει κυρίως υπόψη του την καλύτερη εξυ¬ 
πηρέτηση των σχολικών μονάδων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Μαρτίου 2002 

οι ΥΠΟΥΡΓΟΙ 

ΥΦΥΠΟΥΡΓΟΣ ΥΦΥΠ. ΕΣΩΤΕΡΙΚΩΝ, 

ΟΙΚΟΝΟΜΙΚΩΝ ΔΗΜΟΣΙΑΣ Δ10ΙΚ. & ΑΠΟΚΕΝΤΡΩΣΗΣ 

ΓΕΩΡΓΙΟΣ ΦΛΩΡΙΔΗΣ Λ. ΠΑΠΑΔΗΜΑΣ - ΣΤ. ΜΠΕΝΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΠΕΤΡΟΣ ΕΥΘΥΜΙΟΥ 
-♦- 

Αριθ. 11238-318 π.ε. - Β7 (2) 

Έγκριση Προγράμματος Μεταπτυχιακών Σπουδών του 
Τμήματος Φιλοσοφίας - Παιδαγωγικής - Ψυχολογίας 
της Φιλοσοφικής Σχολής του Πανεπιστημίου Ιωαννί- 
νων με τίτλο "στις Επιστήμες της Αγωγής". 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. - Τις διατάξεις των άρθρων 10-12 του Ν.2083/1992 
(ΦΕΚ 159 Α') "Εκσυγχρονισμός της Ανώτατης Εκπαίδευ¬ 
σης,"του άρθρου 16παρ. 2του Ν.2327/1995 (ΦΕΚ 156 Α') 

" Εθνικό Συμβούλιο Παιδείας.και άλλες διατάξεις" 

και του άρθρου 5παρ.12γτου Ν.2916/2001 (ΦΕΚ 114 Α') 
"Διάρθρωση της ανώτατης εκπαίδευσης και ρύθμιση θε¬ 
μάτων του τεχνολογικού τομέα αυτής". 

2. - Τις διατάξεις του άρθρου 29 Α' του Ν.1558/1985 
(ΦΕΚ 137 Α') "Κυβέρνηση και Κυβερνητικά Όργανα" 
όπως αυτό προστέθηκε με το άρθρο 27 του Ν.2081/1992 

(ΦΕΚ 154 Α') "Ρύθμιση του θεσμού των επιμελητηρίων. 

και άλλες διατάξεις" και αντικαταστάθηκε με την παρά¬ 
γραφο 2 ατού άρθρου 1 του Ν.2469/1997 (ΦΕΚ38Α') "Πε¬ 
ριορισμός και βελτίωση της αποτελεσματικότητας των 
κρατικών δαπανών και άλλες διατάξεις". 

3. - Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη εις βάροςτου κρατικού προ¬ 
ϋπολογισμού. 

4. - Το απόσπασμαπρακτικώντης Γ.Σ.Ε.Σ. του Τμήματος 
Φιλοσοφίας-Παιδαγωγικής και Ψυχολογίας του Παν/μίου 
Ιωαννίνων (συνεδρία 232/9.1.2002). 

5. - Το απόσπασμα πρακτικών της Συγκλήτου του 
Παν/μίου Ιωαννίνων (συνεδρία 787/19-6-97). 

6. - Το από 9.1.2002 υπηρεσιακό σημείωμα του Πρύτανη 
του Παν/μίου Ιωαννίνων, αποφασίζουμε: 

Εγκρίνουμε από το ακαδημαϊκό έτος 2001-2002 τη λει¬ 
τουργία Προγράμματος Μεταπτυχιακών Σπουδών του 
Τμήματος Φιλοσοφίας-Παιδαγωγικής-Ψυχολογίας της 
Φιλοσοφικής Σχολής του Παν/μίου Ιωαννίνων, σύμφωνα 
μετά εξής: 


Άρθρο 1 

Γ ενικές διατάξεις 

Το Τμήμα Φιλοσοφίας, Παιδαγωγικής και Ψυχολογίας 
της Φιλοσοφικής Σχολής του Πανεπιστημίου Ιωαννίνων 
οργανώνει και λειτουργεί από το ακαδημαϊκό έτος 2001 - 
2002 Πρόγραμμα Μεταπτυχιακών Σπουδών (Π.Μ.Σ.), στις 
Επιστήμες της Αγωγής, σύμφωνα με τις διατάξεις της 
απόφασης αυτής και τις διατάξεις του άρθρου 10-12 του 
Ν. 2083/92. 

Άρθρο 2 

Αντικείμενο και Σκοπός του Π.Μ.Σ. 

Αντικείμενο του Π.Μ.Σ. είναι τα επιμέρους επιστημονικά 
πεδία των Επιστημώντης Αγωγής τα οποία εμπίπτουν στα 
ερευνητικά και διδακτικά ενδιαφέροντα των μελών ΔΕΠ 
του Τομέα Παιδαγωγικής και άλλων ομολόγων τομέων ή 
τμημάτων ΑΈ.Ι ή Τ.Ε.Ι. 

Σκοπός του Προγράμματος Μεταπτυχιακών Σπουδών 
είναι η κατάρτιση επιστημόνων εξειδικευμένων στις Επι¬ 
στήμες της Αγωγής με στόχο την παραγωγή και την προ¬ 
αγωγή της σχετικής επιστημονικής γνώσης που συνδέε¬ 
ται με τις ερευνητικές, εκπαιδευτικές, πολιτισμικές, ανα¬ 
πτυξιακές και τις ευρύτερες κοινωνικές ανάγκες της 
χώρας. 

Ειδικότερα το Π.Μ.Σ. στοχεύει στην κατάρτιση εξειδι- 
κευμένου δυναμικού, το οποίο θα έχει τη δυνατότητα να 
εργάζεται σε ΑΕΙ, ΤΕΙ και Ερευνητικά Κέντρα, να στελε¬ 
χώνει εκπαιδευτικά και διοικητικά την εκπαίδευση και να 
απασχολείται, τέλος, σε οργανισμούς και δημόσιες ή 
ιδιωτικές επιχειρήσεις. 

Άρθρο 3 

Μεταπτυχιακοί Τίτλοι Σπουδών 

Το Πρόγραμμα Μεταπτυχιακών Σπουδών του Τομέα 
Παιδαγωγικής του Τμήματος Φ.Π.Ψ. οδηγεί στην απονο¬ 
μή: 

α. Μεταπτυχιακού Διπλώματος Ειδίκευσης στην: 

1. Ιστορία και Κοινωνιολογία της Εκπαίδευσης 

2. Παιδαγωγική και Ψυχολογία στο Σχολείο 

3. Συγκριτική και Διαπολιτισμική Εκπαίδευση 

4. Διοίκηση και Αξιολόγηση στην Εκπαίδευση 

β. Διδακτορικού διπλώματος. 

Άρθρο 4 

Υποψήφιοι Μεταπτυχιακοί Φοιτητές και Φοιτήτριες 

Στο Πρόγραμμα Μεταπτυχιακών Σπουδών γίνονται δε¬ 
κτοί ημεδαποί και αλλοδαποί πτυχιούχοι: 

α. Τμημάτων Φιλοσοφίας, Παιδαγωγικής και Ψυχολο¬ 
γίας. 

β. Παιδαγωγικών Τμημάτων Νηπιαγωγών και Δημοτικής 
Εκπαίδευσης. 

γ. Άλλων ομοειδών Τμημάτων των Φιλοσοφικών Σχο¬ 
λών. 

δ. Άλλων Πανεπιστημιακών Τμημάτων ή Τ.Ε.Ι. εφόσον 
στις βασικές τους σπουδές έχουν διδαχθεί αντικείμενα 
που συνδέονται με την εκπαίδευση και έχουν τριετή, του¬ 
λάχιστον, εκπαιδευτική εμπειρία την οποία αποδεικνύουν 
επισήμως. Πτυχιούχοι πανεπιστημιακών Σχολών ή Τμη¬ 
μάτων της αλλοδαπής γίνονται δεκτοί στο Πρόγραμμα 
Μεταπτυχιακών Σπουδών, εφόσον προσκομίσουν ισότι¬ 
μους τίτλους σπουδών επισήμως αναγνωρισμένους. 

Γίνονται δεκτοί ως υποψήφιοι όσοι γνωρίζουν πολύ κα¬ 
λά μια τουλάχιστον ξένη γλώσσα, και κυρίως Αγγλική, 
Γαλλική ή Γερμανική. Ο βαθμός κατοχής της γλώσσας πι¬ 
στοποιείται με εξετάσεις. 

Οι πτυχιούχοι ξένων πανεπιστημιακών Σχολών ή Τμη¬ 
μάτων οφείλουν να γνωρίζουν επαρκώς και την ελληνική 
γλώσσα. Αυτό θα πιστοποιείται με εξετάσεις. 

Άρθρο 5 

Χρονική διάρκεια 

Η χρονική διάρκεια του Προγράμματος των Μεταπτυ¬ 
χιακών Σπουδών ορίζεται σε τέσσερα (4) ακαδημαϊκά εξά¬ 
μηνα. Για το διδακτορικό δίπλωμα ορίζεται σε έξι (6) εξά¬ 
μηνα. Για το διδακτορικό δίπλωμα βασική προϋπόθεση εί¬ 
ναι η ύπαρξη μεταπτυχιακού διπλώματος ειδίκευσης ή η 
κατοχή αντίστοιχου διπλώματος από πανεπιστήμιο του 
εσωτερικού ή εξωτερικού (αναγνωρισμένου από το 
ΔΙΚΑΤΣΑ, εφόσον είναι του εξωτερικού). Με τεκμηριωμέ¬ 
νη απόφαση της Γ.Σ.Ε.Σ. είναι δυνατόν να παρακαμφθεί η 
ύπαρξη μεταπτυχιακού διπλώματος ειδίκευσης (Μ.Δ.Ε.) 
αν κριθεί επαρκές το επίπεδο του συγγραφικού - ερευνη¬ 
τικού έργου υποψηφίων σε συναφές πεδίο της επιστήμης. 

Άρθρο 6 

Πρόγραμμα Σπουδών 

Τα διδασκόμενα μαθήματα του Προγράμματος Μετα¬ 
πτυχιακών Σπουδών κατανέμονται ως εξής: 

Α’ ΚΥΚΛΟΣ: Κοινός για όλες τις ειδικεύσεις 

Στα δύο πρώτα ακαδημαϊκά εξάμηνα οι μεταπτυχιακοί 
φοιτητές υποχρεούνται να παρακολουθούν δύο μαθήμα¬ 
τα σεμιναριακού χαρακτήρα ανά εξάμηνο κοινά για όλες 
τις ειδικεύσεις με αντικείμενο: 

Η Έρευνα στις Επιστήμες της Αγωγής 

(α) Θεωρία και Έρευνα στις Επιστήμες της Αγωγής 

(β) Μέθοδοι και Τεχνικές Έρευνας στις Επιστήμες της 
Αγωγής. 

Β’ ΚΥΚΛΟΣ: Ειδικεύσεις 

Στο τρίτο και τέταρτο εξάμηνο ορίζεται ένα τουλάχι¬ 
στον σεμιναριακό μάθημα ανά εξάμηνο ως υποχρεωτικό 
από τα ακόλουθα για κάθε ειδίκευση: 

I. Ειδίκευση: Ιστορία και Κοινωνιολογία της Εκπαίδευ¬ 
σης 

1. Η Εκπαίδευση στην Ελλάδα 

2. Εργατικό Κίνημα και Εκπαίδευση 

3. Ιστορία της Εκπαίδευσης των Εκπαιδευτικών στην 
Ελλάδα. 

4. Φύλο και Εκπαίδευση 

5. Κοινωνιολογία του Σχολείου και της Διδασκαλίας 

6. Εκπαίδευση και Αγορά Εργασίας. 

II. Ειδίκευση: Παιδαγωγική και Ψυχολογία στο Σχολείο 

1. Αλληλεπίδραση στο Σχολείο 

2. Σχολείο και Διδακτική Πράξη. 

3. Θεωρίες Διδασκαλίας και Μάθησης. 

III. Ειδίκευση: Συγκριτική και Διαπολιτισμική Εκπαίδευ- 
ση 

1. Οι διεθνείς οργανισμοί και η Εκπαίδευση 

2. Εξέλιξη των εκπαιδευτικών συστημάτων στην Ευρώ¬ 
πη 

3. Ευρωπαϊκή Ένωση και εκπαιδευτική πολιτική 

4. Θεωρίες Διαπολιτισμικής Αγωγής 

5. Πολιτισμική Ετερότητα και Εκπαίδευση. 


IV. Ειδίκευση: Διοίκηση και Αξιολόγηση στην Εκπαίδευση 

1. Θεωρίες Εκπαιδευτικών Οργανισμών 

2. Πολιτική και Εκπαίδευση 

3. Αξιολόγηση Εκπαιδευτικών Οργανισμών 

4. Οργάνωση και Διοίκηση Εκπαιδευτικών Μονάδων. 

Σε εξαιρετικές περιπτώσεις είναι δυνατό, μετά από ει¬ 
σήγηση της Συντονιστικής Επιτροπής και απόφαση της 
Γ.Σ.Ε.Σ., το Πρόγραμμα Σπουδών να υλοποιείται με τη μέ¬ 
θοδο της "εξ αποστάσεως εκπαίδευσης" (υλικό, συνεργα¬ 
σία, επικοινωνία, βιβλιογραφία, εργασίες κ.τ.ο.). 

Είναι, επίσης, δυνατή, μετά από εισήγηση της συνέλευ¬ 
σης των μελών ΔΕΠ του αρμόδιου τομέα και απόφαση της 
Γ.Σ.Ε.Σ., η υλοποίηση του προγράμματος με συνεργασία 
άλλων ΑΕΙ της χώρας και άλλων χωρών της Ευρωπαϊκής 
Ένωσης. 

Μετά την ολοκλήρωση του δεύτερου κύκλου ο υποψή¬ 
φιος υποχρεούται να καταθέσει διπλωματική εργασία 
εντός έξι (6) μηνών. Η εκπόνησή της γίνεται με την επί¬ 
βλεψη του οικείου διδάσκοντα, έχει έκταση 20000 λέξεων 
περίπου και υποστηρίζεται προφορικά από τον υποψήφιο 
ενώπιον επιτροπής. 

Για την απόκτηση του διδακτορικού διπλώματος απαι¬ 
τείται η ύπαρξη Μ.Δ.Ε., εκτός από την πρόβλεψη του τε¬ 
λευταίου εδαφίου του άρθρου 5 της παρούσας. 

Για την εκπόνηση, την κρίση και την απονομή του Διδα¬ 
κτορικού Διπλώματος εφαρμόζονται οι σχετικές διατά¬ 
ξεις του Ν. 2083/1992, όπως αυτές τροποποιούνται κάθε 
φορά και οι σχετικές ρυθμίσεις του Κανονισμού Μετα¬ 
πτυχιακών Σπουδών. 

Άρθρο 7 

Αριθμός εισακτέων 

Ο αριθμός των εισακτέων στο Π ρόγραμμα Μεταπτυχια¬ 
κών Σπουδών ορίζεται κατ’ ανώτατο όριο σε είκοσι (20). 

Άρθρο 8 

Διδακτικό προσωπικό 

Στην υλοποίηση του Π.Μ.Σ. συμμετέχουν τα μέλη ΔΕΠ 
του Τομέα Παιδαγωγικής του Φ.Π.Ψ. τα οποία ανέρχονται 
σε ένδεκα (11). Μπορούν ακόμη να συμμετέχουν και άλλα 
μέλη ΔΕΠ του Φ.Π.Ψ. ή άλλων Τμημάτων του Πανεπιστημί¬ 
ου Ιωαννίνωνή άλλων Πανεπιστημίων και Τ.Ε.Ι. της χώρας, 
καθώς και επιστήμονες της ημεδαπής και της αλλοδαπής. 

Άρθρο 9 

Διάρκεια λειτουργίας 

Το Πρόγραμμα Μεταπτυχιακών Σπουδών με την παρα¬ 
πάνω μορφή του θα λειτουργήσει μέχριτο τέλοςτου ακα¬ 
δημαϊκού έτους 2010-11. Μετά την παρέλευση αυτού του 
χρόνου είναι δυνατό να αναθεωρηθεί, μετά από πρόταση 
της Γ.Σ.Ε.Σ. του τμήματος, γνώμη της Συγκλήτου Ε.Σ. και 
έγκριση του ΥΠΕΠΘ. 

Άρθρο 10 

Υλικοτεχνική υποδομή 

Γ ια τη λειτουργία του Προγράμματος θα αξιοποιηθεί η 
υπάρχουσα υλικοτεχνική υποδομή του Τομέα Παιδαγωγι¬ 
κής και του Τμήματος ΦΠΨ η οποία συνίσταται στα εξής: 

(α) έξι (6) αίθουσες διδασκαλίας 

(β) δύο (2) Εργαστήρια Η/Υ. 

(Υ) Μηχανοργανωμένη βιβλιοθήκη με ελληνόγλωσσους 
και ξενόγλωσσους τίτλους βιβλίων και περιοδικών 

(δ) Εργαστήρια: 

(ι) Εργαστήριο Ιστορίας της νεοελληνικής Εκπαίδευσης 
(ιι) Εργαστήριο Διδασκαλίας και Αξιολόγησης της 
Γλώσσας 

(ιιι) Εργαστήριο Εκπαιδευτικής Πολιτικής και Επιμόρ¬ 
φωσης 

(ιν) Εργαστήριο Εμπειρικής Εκπαιδευτικής Έρευνας 
(ν) Εργαστήριο Έρευνας του Κοινωνικού Αποκλεισμού 
και της Αξιολόγησης στην Εκπαίδευση 
Η υπάρχουσα υλικοτεχνική υποδομή θα εμπλουτιστεί 
περαιτέρω. Για τον εμπλουτισμό και τη βελτίωση της 
υπάρχουσας υποδομής (επέκταση του δικτύου υπολογι¬ 
στικών συστημάτων, Οϋ-ΒΟΜ, προμήθεια νέων εποπτι¬ 
κών μέσων κ.τ.λ.) θα διατεθεί το ποσό των 55.000 ευρώ. 

Άρθρο 11 

Κόστος λειτουργίας 

Το ετήσιο κόστος λειτουργίας ανέρχεται σε 

100.000 ευρώ. 

1. Για την αμοιβή, έξοδα μετακίνησης και διαμονής 

επισκεπτών καθηγητών, ειδικών επιστημόνων 
κ.τ.λ. 25.000 ευρώ 

2. Λειτουργικά έξοδα (βιβλία ελληνόγλωσσα και 

ξενόγλωσσα, φωτοτυπίες, ταχυδρομείο, 
τηλέφωνα, επεξεργασία κειμένων, 
βιβλιοδεσίες, κ.τ.ο.) 75.000 ευρώ 

Γενικό Σύνολο 100.000 ΕΥΡΩ 

Η χρηματοδότηση του παραπάνω κόστους, ως και της 
υλικοτεχνικής υποδομής θα αντιμετωπισθεί από κονδύ¬ 
λια: 

(α) Του Πανεπιστήμιου Ιωαννίνων (Επιτροπή Ερευνών) 
(β) Άλλων δημόσιων ή ιδιωτικών οργανισμών 
(γ) Κοινοτικών πόρων και προγραμμάτων 
(δ) Άλλων πόρων 

Άρθρο 12 

Μεταβατικές Διατάξεις 

Ζητήματα που συνδέονται με την επιλογή φοιτητών, δι- 
καιολογητικά και άλλες λεπτομέρειες εφαρμογής του 
Προγράμματος ρυθμίζονται από τον κανονισμό του Π.Μ.Σ. 

Μέχρι την έκδοση του κανονισμού του Π.Μ.Σ., κάθε συ¬ 
ναφές θέμα που δεν προβλέπεται από την οικεία νομοθε¬ 
σία ρυθμίζεται από τα αρμόδια όργανα τα οποία προβλέ- 
πονται από το Ν.2083/82. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Φεβρουάριου 2002 

Ο ΥΠΟΥΡΓΟΣ 

ΠΕΤΡΟΣ Δ. ΕΥΘΥΜΙΟΥ 
-♦- 

Αριθ. Υ4α/39272/01 Γ.Π. (3) 

Μετατροπή θέσης κλάδου γιατρών ΕΣΥ, στο Γ. Ν. 

Ασκληπιείο Βούλας 

ΟΙ ΥΠΟΥΡΓΟΙ ΟΙΚΟΝΟΜΙΚΩΝ - ΕΣΩΤΕΡΙΚΩΝ, ΔΗΜ. 
ΔΙΟΙΚΗΣΗΣ & ΑΠΟΚΕΝΤΡΩΣΗΣ - ΥΓΕΙΑΣ ΚΑΙ ΠΡΟΝΟΙΑΣ 

-Έχοντας υπόψη: 

1. Τις διατάξεις του Π. Δ/τος 87/86 (ΦΕΚ 32/Α/86). 

2. Τις διατάξεις του άρθρου 34 του Ν. 2519/97 (ΦΕΚ 
165/Α/97). 

3. Τις διατάξεις της παρ. Ι,του άρθρου 25, του Ν. 1397 
(ΦΕΚ 143/Α/83). 


4. Τις διατάξεις των άρθρων 6 και 11 (παρ. 1), του Ν. 
2889/01 (ΦΕΚ37/Α/01). 

5. Τις διατάξεις της παρ. 5 του άρθρου 8 του Ν. 2194/94 
(ΦΕΚ34/Α/94). 

6. Τις διατάξεις του Π. Δ/τος 95 (ΦΕΚ 76/Α/10.3.2000) 
«Οργανισμός του Υπουργείου Υγείας και Πρόνοιας», 
όπως τροποποιήθηκε και συμπληρώθηκε με το Π. Δ/γμα 
299 (ΦΕΚ 240/Α/2000). 

7. Τις διατάξεις της παρ. 2 του άρθρου 1 του Ν. 2469/97, 
ΦΕΚ 38/Α/97 και το γεγονός ότι από τις διατάξεις της πα¬ 
ρούσας απόφασης δεν θα προκληθεί δαπάνη σε βάρος 
του κρατικού προϋπολογισμού. 

8. Την αριθ. 1100383/1330/Α0006. (ΦΕΚ 1485/Β/31.10.01) 
απόφαση ανάθεσης αρμοδιοτήτων στους Υφυπουργούς 
Οικονομικών. 

9. Την αριθ. 6459, (ΦΕΚ 1480/Β/01) απόφαση ανάθεσης 
αρμοδιοτήτων στους Υφυπουργούς Υγείας και Πρόνοιας 
Έκτορα Νασιώκα, Ελπίδα Τσουρή και Δημήτριο Θάνο. 

10. Την υπ’ αριθ. ΔΙΔΚ/Φ. 1/2/22875 (ΦΕΚ 1480/Β/01) 
απόφαση ανάθεσης αρμοδιοτήτων στους Υφυπουργούς 
Εσωτ. Δημ. Διοίκησης και Αποκέντρωσης. 

11. Το υπ’αριθμ. 14240/.έγγραφο του Διοικητή του 

Γ. Ν. ΑΣΚΛΗΠΙΕΙΟ ΒΟΥΛΑΣ, αποφασίζουμε: 

- Η μία (1) κενή θέση κλάδου γιατρών ΕΣΥ, ειδικότητας 
Μ ΕΘ, με βαθμό Διευθυντή η οποία έχει συσταθεί με την υπ’ 
αριθ. Α3β/ οικ.2779 (ΦΕΚ 109/Β/86) Απόφαση στο Γ. Ν. 
ΑΣΚΛΗΠΙΕΙΟ ΒΟΥΛΑΣ μετατρέπεται με την παρούσα σε 
μία (1) θέση του ιδίου κλάδου, ειδικότητας Αγγειοχει¬ 
ρουργικής και βαθμού Επιμελητή Α’, στο ίδιο Νοσοκομείο. 

- Η μία (1) κενή θέση κλάδου γιατρών ΕΣΥ, ειδικότητας 
Μικροβιολογίας, με βαθμό Επιμελητή Β’ η οποία έχει συ¬ 
σταθεί με την υπ’ αριθ. Α3β/ 83/90 (ΦΕΚ 16/Β/90) Απόφα¬ 
ση στο Γ. Ν. ΑΣΚΛΗΠΙΕΙΟ ΒΟΥΛΑΣ μετατρέπεται με την 
παρούσα σε μία (1) θέση του ιδίου κλάδου, ειδικότητας 
Χειρουργικής θώρακος και βαθμού Επιμελητή Α’, στο ίδιο 
Νοσοκομείο. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Μαρτίου 2002 

οι ΥΦΥΠΟΥΡΓΟΙ 

ΕΣΩΤΕΡΙΚΩΝ, 

ΟΙΚΟΝΟΜΙΚΩΝ ΔΗΜ. ΔΙΟΙΚΗΣΗΣ & ΑΠΟΚΕΝΤΡΩΣΗΣ 

Γ. ΦΛΩΡΙΔΗΣ ΣΤ. ΜΠΕΝΟΣ 

ΥΓΕΙΑΣ ΚΑΙ ΠΡΟΝΟΙΑΣ 

ΕΚΤΟΡΑΣ ΝΑΣΙΩΚΑΣ 
-Φ- 

Αριθ. Υ4α/33521/01 Γ.Π. (4) 

Μετατροπή θέσεων κλάδου γιατρών ΕΣΥ 
στο Γ. Ν. Πτολεμαϊδας Μποδοσάκειο 

ΟΙ ΥΠΟΥΡΓΟΙ ΟΙΚΟΝΟΜΙΚΩΝ - 
ΕΣΩΤΕΡΙΚΩΝ, ΔΗΜ. ΔΙΟΙΚΗΣΗΣ & ΑΠΟΚΕΝΤΡΩΣΗΣ - 
ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις του Π.Δ/τος 87/86 (ΦΕΚ 32/Α/86). 

2. Τις διατάξεις της παρ. 5 του άρθρου 8 του Ν. 2194/94 
(ΦΕΚ34/Α//94). 

3. Τις διατάξεις της παρ. 1 του άρθρου 25 του Ν. 1397 
(ΦΕΚ 143/Α/83). 

4. Τις διατάξεις του άρθρου 34 του Ν. 2519/97 (ΦΕΚ 
165/Α/97). 

5. Τις διατάξεις των άρθρων 6 και 11 (παρ. 1). του Ν. 
2889/01 (ΦΕΚ37/Α/01). 

6. Τις διατάξεις της παρ.2 του άρθρου 1 του Ν. 2469/97 
(ΦΕΚ 38/Α/97) και το γεγονός ότι από τις διατάξεις της πα¬ 
ρούσας απόφασης δεν προκαλείται επιπλέον δαπάνη σε 
βάρος του κρατικού προϋπολογισμού. 

7. Τις διατάξεις του Π.Δ/τος 95 (ΦΕΚ 76/Α/10.3.2000) 
«Οργανισμός του Υπουργείου Υγείας και Πρόνοιας», 
όπως τροποποιήθηκε και συμπληρώθηκε με το Π.Δ. 299 
(ΦΕΚ 24/Α/2000). 

8. Τηναρ. 1100383/1330/Α0006 (ΦΕΚ 1485/Β/31.10.2001) 
απόφαση καθορισμού αρμοδιοτήτων των Υφυπουργών 
Οικονομικών. 

9. Την αριθμ. ΔΙΔΚ Φ.1 /2/22875 (ΦΕΚ 1480/Β/ 
31.10.2001) Απόφαση ανάθεσης αρμοδιοτήτων στους 
Υφυπουργούς Εσωτερικών Δημόσιας Διοίκησης και Απο¬ 
κέντρωσης. 

10. Την αριθμ. 6459 (ΦΕΚ 1480/Β/31.10.2001) απόφαση 
ανάθεσης αρμοδιοτήτων στους Υφυπουργούς Υγείας & 
Πρόνοιας Έκτορα Νασιώκα . Ελπίδα Τσουρή και Δημή- 
τριο Θάνο. 

11. Την υπ’ αριθμ 300/15.11.2001 απόφαση του Γ. Νο¬ 
σοκομείου Πτολεμαϊδας «Μποδοσάκειο» και το υπ’αριθμ 
674/20.11.2001 έγγραφο του Πε.Σ.Υ. Δυτ. Μακεδονίας, 
αποφασίζουμε: 

1. Η μία (1) κενή θέση κλάδου γιατρών ΕΣΥ, ειδικότητας 
Παιδιατρικής και βαθμού ΕΑ’, η οποία έχει συσταθεί με 
την υπ’αριθμ. Α3β/οικ. 7070/4.6.84 (ΦΕΚ 382/τ.Β/84) κοι¬ 
νή Υπουργική Απόφαση στο Ν.Γ.Ν. Κοζάνης για το πα¬ 
ράρτημα Πτολεμαϊδας και με την υπ’ αριθμ Α3β/ οικ. 
9909/1.7.88 (ΦΕΚ 493/τ.Β/88) επίσης κοινή Υπουργική 
Απόφαση μεταφέρθηκε και προστέθηκε στον οργανισμό 
του Γ. Ν. Πτολεμαϊδας «Μποδοσάκειο», μετατρέπεται με 
τη παρούσα σε μία (1) θέση κλάδου γιατρών ΕΣΥ, ειδικό¬ 
τητας Παθολογίας, ιδίου βαθμού, στο ίδιο Νοσοκομείο. 

2. Η μία (1) κενή θέση κλάδου γιατρών ΕΣΥ, ειδικότητας 
Νευρολογίας και βαθμού Δ/ντή η ΕΑ’ που έχει συσταθεί 
με την υπ’ αριθμ Α3β/3274/3.5.88 (ΦΕΚ311/88) κοινή 
Υπουργική Απόφαση στο Γ. Ν. Πτολεμαϊδας «Μποδοσά- 
κειο» μετατρέπεται με τη παρούσα σε μία (1) θέση κλάδου 
γιατρών ΕΣΥ ειδικότητας Ουρολογίας και βαθμού ΕΑ’, 
επίσης στο ίδιο Νοσοκομείο. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Μαρτίου 2002 

οι ΥΦΥΠΟΥΡΓΟΙ 

ΕΣΩΤΕΡΙΚΩΝ, 

ΟΙΚΟΝΟΜΙΚΩΝ ΔΗΜ. ΔΙΟΙΚΗΣΗΣ & ΑΠΟΚΕΝΤΡΩΣΗΣ 

Γ.ΦΛΩΡΙΔΗΣ ΣΤ. ΜΠΕΝΟΣ 

ΥΓΕΙΑΣ ΚΑΙ ΠΡΟΝΟΙΑΣ 

ΕΚΤΟΡΑΣ ΝΑΣΙΩΚΑΣ 
-♦- 

Αριθ. Υ4α/47024/01 Γ.Π. (5) 

Τροποποίηση του οργανισμού του Περιφερειακού Γενι¬ 
κού Νοσοκομείου Αθήνας «Ο ΕΥΑΓΓΕΛΙΣΜΟΣ». 

ΟΙ ΥΠΟΥΡΓΟΙ ΕΘΝΙΚΗΣ ΟΙΚΟΝΟΜΙΑΣ ΚΑΙ 
ΟΙΚΟΝΟΜΙΚΩΝ - ΕΣΩΤΕΡΙΚΩΝ, 

ΔΗΜ. ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ - 
ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις του Π.Δ/τος 95 ( ΦΕΚ 76/Α/10.3.2000) 


«Οργανισμός του Υπουργείου Υγείας & Πρόνοιας» όπως 
τροποποιήθηκε και συμπληρώθηκε με το Π.Δ. 299 (ΦΕΚ 
240/Α/2000). 

2. Τις διατάξεις του Π.Δ/τος 87/86 (ΦΕΚ32/Α/86). 

3. Τις διατάξεις του άρθρου 6 του Ν. 2889/01 (ΦΕΚ 
37/Α/01). 

4. Τις διατάξεις της παρ. 2 του άρθρου 1 του Ν. 2469/97, 
ΦΕΚ38/Α/97 και το γεγονός ότι από τις διατάξεις της από¬ 
φασης αυτής δεν θα προκληθεί δαπάνη σε βάρος του 
κρατικού προϋπολογισμού. 

5. Την αρ. 1100383/1330/Α0006 (ΦΕΚ 1485/Β/ 31.10.2001) 
απόφαση καθορισμού αρμοδιοτήτων των Υφυπουργών Οι¬ 
κονομικών. 

6. Την αριθμ ΔΙΔΚ Φ.1 /2/22875 (ΦΕΚ 1480/Β/31.10.01) 
Απόφαση ανάθεσης αρμοδιοτήτων στους Υφυπουργούς 
Εσωτερικών Δημόσιας Διοίκησης και Αποκέντρωσης. 

7. Την αριθμ. 6459 (ΦΕΚ 1480/Β/31.10.2001) απόφαση 
ανάθεσης αρμοδιοτήτων στους Υφυπουργούς Υγείας & 
Πρόνοιας Έκτορα Νασιώκα . Ελπίδα Τσουρή και Δημή- 
τριο Θάνο. 

8. Το υπ’ αριθμ 101021 2789/4143/9.4.2001 έγγραφο 
του Π.Γ.Ν. Αθήνας «ΕΥΑΓΓΕΛΙΣΜΟΣ» με τη συνημμένη σε 
αυτό υπ’ αριθμ. 4/21.3.2001 Απόφαση του Δ.Σ. του ανα- 
φερόμενου νοσοκομείου. 

9. Το απόσπασμα πρακτικού της 13ης Συνεδρία- 
σηςί 7.12.2001 του Δ.Σ. ΤΟΥ Α’ Πε.Σ.Υ Αττικής, αποφασί¬ 
ζουμε: 

Ο Οργανισμός του Περιφερειακού Γενικού Νοσοκομεί¬ 
ου Αθηνών «Ο ΕΥΑΓΓΕΛΙΣΜΟΣ» όπως αυτός ισχύει με 
την αριθμ. Α3β/οικ. 13891/90 (ΦΕΚ 642/Β/90) Απόφαση 
«ΟΡΓΑΝΙΣΜΟΣ ΤΟΥ ΘΕΡΑΠΕΥΤΗΡΙΟΥ Ο ΕΥΑΓΓΕ¬ 
ΛΙΣΜΟΣ» και όπως αυτή τροποποιήθηκε και συμπληρώ¬ 
θηκε με τις αριθμ. Α3α/8018/92 (ΦΕΚ 540/Β/92), Υ4α/ 
11551 /95 (ΦΕΚ 180/Β/95), Υ4α/7668/95 (ΦΕΚ 1020/Β/95), 
Α1 α/1215/00 (ΦΕΚ 512/Β/2000), Υ4α/7396/ 2000 ( ΦΕΚ 
975/Β/2000) και την Υ4α/10420/00 (ΦΕΚ 308/τ.Β/ 
23.3.2001, κοινές Υπουργικές Αποφάσεις, τροποποιείται 
όπως παρακάτω: 

Στο άρθρο 7 «Διάρθρωση Ιατρικής Υπηρεσίας» του Ορ¬ 
γανισμού και συγκεκριμένα στη παρ. 2 σημείο Γ’ ΠΡΩΤΟΣ 
ΧΕΙΡΟΥΡΓΙΚΟΣ ΤΟΜΕΑΣ, το Τμήμα με στοιχεία: 

α5. Ένα (1) Γυναικολογικό, καταργείται και το εν λόγω 
σημείο διαμορφώνεται ως εξής: 

Γ’ ΠΡΩΤΟΣ ΧΕΙΡΟΥΡΓΙΚΟΣ ΤΟΜΕΑΣ 
α) Τμήματα: 

αΐ. Δύο (2) Γενικής Χειρουργικής 

α2. Ένα (1) Ορθοπεδικό 

α3. Δύο (2) Καρδιοχειρουργικά 

α4.Ένα (1) Ουρολογικό 

α5. Ένα (1) Νευροχειρουργικό 

α6. Ένα (1) Αναισθησιολογικό 

Κατά τα λοιπάτο τροποποιούμενο άρθρο παραμένει ως 
έχει. 

Η απόφαση αυτή να δημοσιευτεί στην Εφημερίδα της 
Κυβερνήσεως. 

Αθήνα, 5 Μαρτίου 2002 

οι ΥΦΥΠΟΥΡΓΟΙ 

ΕΣΩΤΕΡΙΚΩΝ, 

ΟΙΚΟΝΟΜΙΚΩΝ ΔΗΜ. ΔΙΟΙΚΗΣΗΣ & ΑΠΟΚΕΝΤΡΩΣΗΣ 

Γ. ΦΛΩΡΙΔΗΣ ΣΤ. ΜΠΕΝΟΣ 

ΥΓΕΙΑΣ ΚΑΙ ΠΡΟΝΟΙΑΣ 

ΕΚΤΟΡΑΣ ΝΑΣΙΩΚΑΣ 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. ΥΙΟα/12868 Γ.Π. (6) 

Εφημερίες γιατρών του Ν.Γ.Ν. - ΚΥ Νάξου και ΝΓΝ Σύρου 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1 .Τις διατάξεις: 

ο. Του Ν 1397/83 (ΦΕΚ 143/Α7.10.83) 

β. Του Ν 2021/92 (ΦΕΚ 123/Α/92). 

γ. Του Ν 2470/97 (ΦΕΚ40/Α/97). 

δ. Του Ν. 2519/97 (ΦΕΚ 165/Α/21.8.97). 

ε. Του Ν. 2606/98 (ΦΕΚ89/Α/22.4.98) 

στ. Του Ν. 2646/98 (ΦΕΚ 236/Α/20.10.98) 

ζ. Του Ν 2676/99 (ΦΕΚ 1/Α/5.1.99) 

η. Το άρθρο 40 του Ν. 849/78. 

θ. Του Ν. 2703/99 (ΦΕΚ72Α/99) 

ι. Του Ν.2889/2001 (ΦΕΚ37/τΑ'/2.3.2001) 

ια. Του Ν.2920/2001 (ΦΕΚ 131 /τΑ'/27.6.2001) 

2. Του Π.Δ.131/87(ΦΕΚ73/α/25.5.87) άρθρο 1 παρ. β. 

3. Το Π.Δ. 238/29.9.99 (ΦΕΚ200/Α/99) 

4. Την αριθμ. 1100383/1330/Α0006/31.10.2001 απόφα¬ 
ση του Πρωθυπουργού και του Υπουργού Οικονομικών 
«Καθορισμός αρμοδιοτήτων των Υφυπουργών Οικονομι¬ 
κών» (ΦΕΚ1485/Β/31.10.2001). 

5. Την επιτακτική ανάγκη εύρυθμης λειτουργίας των 
Ν.Γ.Ν.-ΚΥ Νάξου και ΝΓΝ Σύρου 

6. Το γεγονός ότι από την απόφαση αυτή προκαλείται 
επιπλέον δαπάνη ύψους ποσού 82171,68 ευρώ, η οποία 
θα αντιμετωπισθεί από πιστώσεις του ΚΑΕ0562του Φ210 
του Υπουργείου Υγείας και Πρόνοιας, αποφασίζουμε: 

Την Τροποποίηση και συμπλήρωση της Υ10α/44239/ 
28.12.2001 κοινής απόφασης των Υπουργών Οικονομι¬ 
κών και Υγείας & Πρόνοιας, για τις εφημερίες ιατρικού 
προσωπικού ως εξής: 

α) Γ ια το ΝΓΝ Σύρου η ετήσια δαπάνη για το έτος 2002 
μειώνεται από 2.324.285,00 Ευρώ σε 2.265.591,00 Ευρώ. 

β) Για το ΝΓΝ-ΚΥ Νάξου αυξάνεται το ποσό των 
293.470,00 Ευρώ σε 434.336,00 Ευρώπροκειμένου να κα¬ 
λυφθούν οι εφημερίες για το έτος 2002. 

Κατά τα λοιπά ισχύει η προαναφερόμενη απόφαση ως 
έχει. 

Η απόφαση αυτή να δημοσιευθεί στην Εφημερίδα της 
Κυβερνήσεως. 


Αθήνα, 27 Φεβρουάριου 2002 

οι ΥΠΟΥΡΓΟΙ 

ΥΦΥΠ. ΟΙΚΟΝΟΜΙΚΩΝ ΥΓΕΙΑΣ ΚΑΙ ΠΡΟΝΟΙΑΣ 

Γ. ΦΛΩΡΙΔΗΣ Α. ΠΑΠΑΔΟΠΟΥΛΟΣ 


-Φ- 

Αριθ. Π2α/Γ.Π.οικ. 19892 

Ανάθεση φιλοξενίας προσφύγων αιτούντων 
άσυλο αλλοδαπών. 


(7) 


Ο ΥΠΟΥΡΓΟΣ ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

α) Τον Ν. 1975/91 «είσοδος - έξοδος», παραμονή εργα¬ 
σίας, απέλαση αλλοδαπών, διαδικασία αναγνώρισης αλ¬ 
λοδαπών προσφύγων και άλλες διατάξεις (ΦΕΚ 184/91, 
τ.Α'). 

β) Τον Ν. 2452/1996 «Ρύθμιση θεμάτων προσφύγων κα¬ 
τά τροποποίηση των διατάξεων του Ν. 1975/1991 και άλ¬ 
λες διατάξεις» (ΦΕΚ 238/96 τ. Α’). 


γ) Τον Ν. 2646/98 «Ανάπτυξη του Εθνικού Συστήματος 
Κοινωνικής Φροντίδας και άλλες διατάξεις» (ΦΕΚ 236/98 
τ.Α’). 

δ) Τις διατάξεις του Π.Δ. 95/2000 «Οργανισμός του 
Υπουργείου Υγείας και Πρόνοιας» (ΦΕΚ 76 Α’). 

ε) Την αριθμ. 6459/31.10.2001 Κοινή Υπουργική Απόφα¬ 
ση του Πρωθυπουργού καιτου Υπουργού Υγείας και Πρό¬ 
νοιας με θέμα «Ανάθεση αρμοδιοτήτων στους Υφυπουρ¬ 
γούς Υγείας και Πρόνοιας, Έκτορα Νασιώκα, Ελπίδα 
Τσουρή καιΔημήτριο Θάνο» (ΦΕΚ 1480/τ.Β’). 

στ) Το υπ’ αριθμ. Π2α/Γ.Π. οικ. 21657/25.10.2001 έγ¬ 
γραφο του Υπουργείου Υγείας και Πρόνοιας. 

ζ) Το υπ’ αριθμ. πρωτ. 701/15.10.2001 έγγραφο του 
Ιδρύματος Κοινωνικής Εργασίας, αποφασίζουμε: 

Αναθέτουμε τη δημιουργία ανοικτής δομής στέγασης 
με ημιαυτόνομη διαβίωση για την υποδοχή και τη φιλοξε¬ 
νία προσφύγων αιτούντων άσυλο αλλοδαπών, για το χρο¬ 
νικό διάστημα από το Φεβρουάριο έως και τον Οκτώβριο 
2002, στο Ίδρυμα Κοινωνικής Εργασίας. 

Η δαπάνη θα βαρύνει τον Τακτικό Προϋπολογισμό του 
Υπουργείου μας έτους 2002 (Φ220 ΚΑΕ5134&Φ220 ΚΑΕ 
2559) «Δαπάνες διατροφής, συντήρησης και περίθαλψης 
πολιτικών φυγάδων» και «Λοιπές επιχορηγήσεις σε Ιδρύ¬ 
ματα κοινωνικής πρόνοιας και για σκοπούς κοινωνικής 
αντίληψης», αντίστοιχα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Φεβρουάριου 2002 

Ο ΥΦΥΠΟΥΡΓΟΣ 

Δ. ΘΑΝΟΣ 
-Φ- 

( 8 ) 

Απόκτηση Ελληνικής Ιθαγένειας της αλλοδαπού Νικο- 

λαϊδου Σοφίας του Χαράλαμπου 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΑΝΑΤ. ΜΑΚΕΔΟΝΙΑΣ - ΘΡΑΚΗΣ 

Με την 1609/12.2.2002 απόφαση του Γενικού Γραμμα¬ 
τέα Περιφέρειας Ανατολικής Μακεδονίας - Θράκης, έγινε 
δεκτήηαπό 15.3.2001 αίτηση της αλλοδαπού Νικολαϊδου 
Σοφίας του Χαράλαμπου για την απόκτηση Ελληνικής 
Ιθαγένειας. 

Ο Γ ενικός Γ ραμματέας κ.α.α. 

Λ. ΤΣΑΚΜΑΚΙΔΗΣ 

-Φ- 

Ο) 

Απόκτηση Ελληνικής Ιθαγένειας της αλλοδαπού Νικο- 
λαϊδου Ελισάβετ του Ηλία. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΑΝΑΤ. ΜΑΚΕΔΟΝΙΑΣ - ΘΡΑΚΗΣ 

Με την 1610/12.2.2002 απόφαση του Γενικού Γραμμα¬ 
τέα Περιφέρειας Ανατολικής Μακεδονίας - Θράκης, έγινε 
δεκτή η από 7.3.2001 αίτηση της αλλοδαπού Νικολαϊδου 
Ελισάβετ του Ηλία για την απόκτηση Ελληνικής Ιθαγένει¬ 
ας. 

Ο Γ ενικός Γ ραμματέας κ.α.α. 

Λ. ΤΣΑΚΜΑΚΙΔΗΣ 

Αριθ. 807 (10) 

Συγκρότηση Περιφερειακής Επιτροπής Ισότητας 
Περιφέρειας Δυτικής Μακεδονίας. 

Η ΓΕΝΙΚΗ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΔΥΤΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του Ν. 2503/97, (ΦΕΚ 107/30.5.1997/ 
Τ.Α') "Διοίκηση, Οργάνωση, στελέχωσητης Περιφέρειας, 
ρύθμιση θεμάτων για την τοπική Αυτοδιοίκηση και άλλες 
διατάξεις". 

2. Τις διατάξεις του άρθρου 6, παρ. 2 του Ν. 2839/ 
12.9.2000 (ΦΕΚ 196/12.9.2000/Τ.Α') "Ρυθμίσεις θεμάτων 
του Υπουργείου Εσωτερικών Δημόσιας Διοίκησης και 
Αποκέντρωσης και άλλες διατάξεις". 

3. Την 2717/2001 (ΦΕΚ 1433/22.10.2001/Τ.Β') απόφαση 
του ΥΠ.ΕΣ.Δ.Δ.Α. "Κανονισμός Λειτουργίας των Περιφε¬ 
ρειακών Επιτροπών Ισότητας". 

4. Την ανάγκη προώθησης της πολιτικής των ίσων ευ¬ 
καιριών ιδιαίτερα σε περιφερειακό επίπεδο με βάση το θε¬ 
σμικό πλαίσιο και τον ανθρώπινο παράγοντα, αποφασί¬ 
ζουμε: 

1. Συγκροτούμε Περιφερειακή Επιτροπή Ισότητας στην 
Περιφέρεια Δυτικής Μακεδονίας, η οποία αποτελείται 
από: 

α) Το Γενικό Γραμματέα Περιφέρειας Δυτικής Μακεδο¬ 
νίας, ως Πρόεδρο. 

β) Δύο (2) εκπροσώπους της Γ ενικής Γ ραμματείας Ισό¬ 
τητας, μετους αναπληρωτές τους. 

γ) Έναν (1) εκπρόσωπο της Ένωσης Νομαρχιακών Αυ¬ 
τοδιοικήσεων Ελλάδας (Ε.Ν.Α.Ε.), με τον αναπληρωτή 
του. 

δ) Έναν (1) εκπρόσωπο της Κεντρικής Ένωσης Δήμων 
& Κοινοτήτων Ελλάδας (Κ.Ε.Δ.Κ.Ε.), με τον αναπληρωτή 
του. 

Καθήκοντα Γ ραμματέα της Περιφερειακής Επιτροπής 
Ισότητας ασκεί Υπάλληλος της Περιφέρειας Δυτικής Μα¬ 
κεδονίας που ορίζεται από το Γενικό Γ ραμματέα, με τον 
αναπληρωτή του. 

2. Η θητεία των μελών της επιτροπής είναι διετής. 

3. Έργο της Επιτροπής είναι οι αναφερόμενες αρμο¬ 
διότητες στο άρθρο 6 παρ. 3 του Ν. 2839/2000 και τα θέ¬ 
ματα που περιλαμβάνονται στο άρθρο 2 του Κανονισμού 
Λειτουργίας: 


• Η εισήγηση προτάσεων προς τα αρμόδια όργανα της 
Περιφέρειας, καθώς και στη Γ ενική Γ ραμματεία Ισότητας 
του Υπουργείου Εσωτερικών, Δημόσιας Διοίκησης &Απο- 
κέντρωσης για τη λήψη αναγκαίων μέτρων για την προώ¬ 
θηση και κατοχύρωση της ισότητας των δύο φύλων σε 
όλους τους τομείς. 

• Η διοργάνωση εκδηλώσεων, ελεύθερων συζητήσε¬ 
ων, συνεδρίων και επιμορφωτικών προγραμμάτων με 
στόχο την ισότητα των δύο φύλων στην Περιφέρεια και τη 
συμμετοχή των γυναικών στην οικονομική και κοινωνική 
ζωή. 

• Η καταγραφή σε περιφερειακό επίπεδο των φορέων 
και δομών που προωθούν θέματα ισότητας των δύο φύ¬ 
λων. 

• Η επικοινωνία με τους Ο.Τ.Α., τις μη κυβερνητικές ορ¬ 
γανώσεις και τους κοινωνικούς φορείς της Περιφέρειας 
και ο συντονισμός δράσεων που αναφέρονται σε θέματα 
ισότητας των δύο φύλων. 

• Η εισήγηση προτάσεων προς το Περιφερειακό Συμ¬ 
βούλιο της Περιφέρειας για την ένταξη έργων στα προ¬ 
γράμματα της Περιφέρειας, των Νομαρχιών και των Δή¬ 
μων με αντικείμενο την κατοχύρωση των ίσων ευκαιριών 
και για τα δύο φύλα. 

• Η ενημέρωση και πληροφόρηση των πολιτών της Πε¬ 
ριφέρειας σε θέματα που αφορούν την ισότητα των δύο 
φύλων. 

• Η συμμετοχή σε Προγράμματα της Ευρωπαϊκής Ένω¬ 
σης σε συνεργασία με το Ταμείο Περιφερειακής Ανάπτυ¬ 
ξης της Περιφέρειας. 

• Η συμμετοχή σε κάθε είδους προγράμματα που δια¬ 
σφαλίζουν την μείωση της ανεργίας και την αύξηση της 
επιχειρηματικότητας των γυναικών. 

4. Στα Μέλη της Περιφερειακής Επιτροπής Ισότητας θα 
καταβληθεί αποζημίωση, η οποία θα καθοριστεί με κοινή 
απόφαση των Υπουργών Εσωτερικών, Δημόσιας Διοίκη¬ 
σης & Αποκέντρωσης και Οικονομικών και θα βαρύνει τον 
προϋπολογισμό της Περιφέρειας. 

Με την παρούσα κάθε προηγούμενη σχετική μας από¬ 
φαση καταργείται. 

Η απόφαση αυτή να δημοσιευθεί στην εφημερίδα της 
Κυβερνήσεως. 

Κοζάνη, 8 Φεβρουάριου 2002 
Η Γ ενική Γ ραμματέας Περιφέρειας 
ΜΑΡΙΑ ΣΚΡΑΦΝΑΚΗ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 223211 ΥΡΕΤ ΟΒ * ΡΑΧ 010 52 21 004 

ΗΛΕΚΤΡΟΝΙΚΗ ΔΙΕΥΘΥΝΣΗ: ΗΙΐρ: νννννν.βΐ.9Γ 

Θ-ΓΤΙ3Μ: \Λ/θθΓΤΙ33ΐθΓ @ θί.ςτ 


ΠΛΗΡΟΦΟΡΙΕΣ ΔΗΜΟΣΙΕΥΜΑΤΩΝ Φ.Ε.Κ.: Τηλ. 1464 

Πληροφορίες Α.Ε. - Ε.Π.Ε. και λοιπών Φ.Ε.Κ.: 010 527 9000 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 
ΠΕΙΡΑΙΑΣ - Γούναρη και Εθν. Αντίστασης 

Τ.Κ. 185 31 

ΠΑΤΡΑ - Κορίνθου 327 - Τ.Κ. 262 23 

ΙΩΑΝΝΙΝΑ - Διοικητήριο Τ.Κ. 450 44 
ΚΟΜΟΤΗΝΗ - Δημοκρατίας 1 Τ.Κ. 691 00 

(0310)423 956 

010 4135 228 
(0610) 638 109 -110 
(06510) 87215 
(05310) 22 858 

ΛΑΡΙΣΑ - Διοικητήριο Τ.Κ. 411 10 

ΚΕΡΚΥΡΑ - Σαμαρά 13 Τ.Κ. 491 00 
ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 

Τ.Κ. 811 00 Μυτιλήνη 

(0410)597449 
(06610) 89 127/89 120 
(0810) 396 223 

(02510) 46 888/47 533 


_ ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 

Σε έντυπη μορφή: 

• Για τα ΦΕΚ από 1 μέχρι 40 σελίδες 1 θιιγο. 

• Για τα ΦΕΚ από 40 σελίδες και πάνω η τιμή προσαυξάνεται κατά 0,05 θυΐΌ για κάθε επιπλέον σελίδα. 

Σε μορφή Οϋ: 


Τεύχος 

Περίοδος 

Τιμές σε 

Τεύχος 

Περίοδος 

Τιμές σε 



Ευκο 



Ευπο 

Α.Ε. & Ε.Π.Ε. 

Μηνιαίο 

60 

Αναπτυξιακών Πράξεων 



Α' και Β' 

3μηνιαίο 

75 

και Συμβάσεων (Τ.Α.Π.Σ.) 

Ετήσιο 

75 

Α', Β' και Δ' 

3μηνιαίο 

90 

Νομικών Προσώπων 



Α' 

Ετήσιο 

180 

Δημοσίου Δικαίου (Ν.Π.Δ.Δ.) 

Ετήσιο 

75 

Β' 

Ετήσιο 

210 

Δελτίο Εμπορικής και 



Γ 

Ετήσιο 

60 

Βιομηχανικής Ιδιοκτησίας (Δ.Ε.Β.Ι.) 

Ετήσιο 

75 

Δ' 

Ετήσιο 

150 

Ανωτάτου Ειδικού Δικαστηρίου 

Ετήσιο 

75 

Παράρτημα 

Ετήσιο 

75 

Διακηρύξεων Δημοσίων Συμβάσεων 

Ετήσιο 

75 


Η τιμή πώλησης του Τεύχους Α.Ε. & Ε.Π.Ε. σε μορφή Οϋ - γογπ για δημοσιεύματα μετά το 1994 καθορίζεται σε 30 θυτο ανά τεμάχιο, 
ύστερα από σχετική παραγγελία. 

Η τιμή διάθεσης φωτοαντιγράφων ΦΕΚ 0,15 βυτο ανά σελίδα 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 

Από το ΙπΙβιτιβΙ 

Τεύχος Κ.Α.Ε. Προϋπολογισμού 

Κ.Α.Ε. ΤΑΠΕΤ 

Κ.Α.Ε. Προϋπολογισμού 

Κ.Α.Ε. ΤΑΠΕΤ 


2531 

3512 

2531 

3512 


θϋΙΌ 

ΘΙΙΓΟ 

ΘΙΙΓΟ 

ΘΙΙΓΟ 

Α' (Νόμοι, Π.Δ., Συμβάσεις κτλ.) 

205 

10,25 

176 

8,80 

Β' (Υπουργικές αποφάσεις κτλ.) 

293 

14,65 

205 

10,25 

Γ' (Διορισμοί, απολύσεις κτλ. Δημ. Υπαλλήλων) 

59 

2,95 

ΔΩΡΕΑΝ 


Δ' (Απαλλοτριώσεις, πολεοδομία κτλ.) 

293 

14,65 

147 

7,35 

Αναπτυξιακών Πράξεων και Συμβάσεων (Τ.Α.Π.Σ.) 

147 

7,35 

88 

4,40 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

59 

2,95 

ΔΩΡΕΑΝ 


Παράρτημα (Προκηρύξεις θέσεων ΔΕΠ κτλ.) 

30 

1,50 

ΔΩΡΕΑΝ 


Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

59 

2,95 

30 

1,50 

Ανωτάτου Ειδικού Δικαστηρίου (Α.Ε.Δ.) 

ΔΩΡΕΑΝ 

- 

ΔΩΡΕΑΝ 


Προκηρύξεων Α.Σ.Ε. Π. 

ΔΩΡΕΑΝ 

- 

ΔΩΡΕΑΝ 


Ανωνύμων Εταιρειών & Ε.Π.Ε. 

2.054 

102,70 

587 

29,35 

Διακηρύξεων Δημοσίων Συμβάσεων (Δ.Δ.Σ.) 

205 

10,25 

88 

4,40 

Α', Β' και Δ' 



352 

17,60 

Το κόστος για την ετήσια συνδρομή σε ηλεκτρονική μορφή για τα προηγούμενα έτη προσαυξάνεται πέραν του ποσού της ετήσιας 

συνδρομής του έτους 2002 κατα 6 βυΐΌ ανα έτος παλαιοτητας και κατα τεύχος 




* Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη φροντίδα του 
ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηΐβΓηβΐ, με την καταβολή των αντίστοιχων 
ποσών συνδρομής και ΤΑΠ ΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Φεβρουάριο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από Οδ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 








































